CELEX: 32021D0936
Language: lv
Date: 2021-06-03 00:00:00
Title: Komisijas Īstenošanas lēmums (ES) 2021/936 (2021. gada 3. jūnijs) par sadzīves veļas mazgāšanas mašīnu un sadzīves veļas mazgāšanas un žāvēšanas mašīnu saskaņotajiem standartiem, kas izstrādāti Regulas (ES) 2019/2023 un Deleģētās regulas (ES) 2019/2014 īstenošanas vajadzībām

10.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 204/42
               
            
         KOMISIJAS ĪSTENOŠANAS LĒMUMS (ES) 2021/936
         (2021. gada 3. jūnijs)
         par sadzīves veļas mazgāšanas mašīnu un sadzīves veļas mazgāšanas un žāvēšanas mašīnu saskaņotajiem standartiem, kas izstrādāti Regulas (ES) 2019/2023 un Deleģētās regulas (ES) 2019/2014 īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2009/125/EK (2) 9. panta 2. punktu dalībvalstīm ražojums jāuzskata par atbilstīgu visām piemērojamā īstenošanas pasākuma attiecīgajām prasībām, ja attiecībā uz to ir piemēroti saskaņotie standarti, kuri attiecas uz šādu pasākumu un kuru atsauces numuri ir publicēti Eiropas Savienības Oficiālajā Vēstnesī. Komisijas Regulas (ES) 2019/2023 (3) 4. pantā un tās III pielikumā noteiktas attiecīgās mērījumu un aprēķinu prasības sadzīves veļas mazgāšanas mašīnām un sadzīves veļas mazgāšanas un žāvēšanas mašīnām.
                  
               
                     (2)
                  
                  
                     Saskaņā ar Eiropas Parlamenta un Padomes Regulas (ES) 2017/1369 (4) 13. pantu pēc tam, kad, ievērojot minētās regulas 16. pantu, ir pieņemts deleģētais akts, kurā noteiktas konkrētas marķējuma prasības, Komisijai Eiropas Savienības Oficiālajā Vēstnesī jāpublicē atsauces uz saskaņotajiem standartiem, kas atbilst attiecīgajām deleģētajā aktā noteiktajām mērījumu un aprēķinu prasībām. Ja ražojuma atbilstības novērtēšanā tiek piemēroti šādi saskaņotie standarti, tiek pieņemts, ka modelis atbilst attiecīgajām deleģētajā aktā noteiktajām mērījumu un aprēķinu prasībām. Komisijas Deleģētās regulas (ES) 2019/2014 (5) 3. pantā un tās IV pielikumā ir noteiktas mērījumu un aprēķinu prasības sadzīves veļas mazgāšanas mašīnām un sadzīves veļas mazgāšanas un žāvēšanas mašīnām.
                  
               
                     (3)
                  
                  
                     Ar Īstenošanas lēmumu C(2020) 4329 (6) Komisija Eiropas Standartizācijas komitejai (CEN), Eiropas Elektrotehniskās standartizācijas komitejai (Cenelec) un Eiropas Telesakaru standartu institūtam (ETSI) iesniedza pieprasījumu Regulas (ES) 2019/2022 un (ES) 2019/2023 un Deleģētās regulas (ES) 2019/2017 un (ES) 2019/2014 īstenošanas vajadzībām pārskatīt spēkā esošos saskaņotos standartus par sadzīves trauku mazgāšanas mašīnām, sadzīves veļas mazgāšanas mašīnām un sadzīves veļas mazgāšanas un žāvēšanas mašīnām.
                  
               
                     (4)
                  
                  
                     Pamatojoties uz Īstenošanas lēmumā C(2020) 4329 izteikto pieprasījumu, Cenelec pārskatīja saskaņotos standartus EN 60456:2016 un EN 50229:2015, lai ņemtu vērā zinātnes un tehnikas attīstību. Tā rezultātā tika pieņemts grozījums EN 60456:2016/A11:2020 un jauns saskaņotais standarts EN IEC 62512:2020, kas grozīts ar EN IEC 62512:2020/A11:2020.
                  
               
                     (5)
                  
                  
                     Komisija kopā ar Cenelec ir novērtējusi, vai saskaņotais standarts EN 60456:2016, kas grozīts ar EN 60456:2016/A11:2020, un saskaņotais standarts EN IEC 62512:2020, kas grozīts ar EN IEC 62512:2020/A11:2020, atbilst Īstenošanas lēmumā C(2020) 4329 izteiktajam pieprasījumam.
                  
               
                     (6)
                  
                  
                     Saskaņotais standarts EN 60456:2016, kas grozīts ar EN 60456:2016/A11:2020, un saskaņotais standarts EN IEC 62512:2020, kas grozīts ar EN IEC 62512:2020/A11:2020, atbilst Regulā (ES) 2019/2023 un Deleģētajā regulā (ES) 2019/2014 noteiktajām prasībām, uz kurām to paredzēts attiecināt.
                  
               
                     (7)
                  
                  
                     Saskaņoto standartu EN 60456:2016 un EN IEC 62512:2020 ZA.4.9. un ZA.4.10. punkts būtu jāizslēdz no publicēšanas, jo minētajos punktos ir atsauce uz Eiropas standartizācijas nodevumu CLC/TS 50577 un CLC/TS 50707:2019 piemērošanu. Atsauce uz Eiropas standartizācijas nodevumiem saskaņotā standartā nav saderīga ar saskaņoto standartu būtību. Eiropas standartizācijas nodevumi un saskaņotie standarti, kā definēts Regulas (ES) Nr. 1025/2012 2. panta 1. un 2. punktā, ir divi dažādi instrumenti, kas paredzēti dažādiem mērķiem. Šāda atsauce ir arī pretrunā Īstenošanas lēmumā C(2020) 4329 izteiktajam pieprasījumam, kurš attiecas tikai uz saskaņotajiem standartiem.
                  
               
                     (8)
                  
                  
                     ZZA.1 tabulas sleja “Piezīmes*” saskaņotajā standartā EN 60456:2016 un EN IEC 62512:2020 Deleģētās regulas (ES) 2019/2014 vajadzībām un šo pašu saskaņoto standartu ZZB.1 tabulas sleja “Piezīmes*” Regulas (ES) 2019/2023 vajadzībām būtu jāizslēdz no publicēšanas, jo trūkst konsekvences starp minētajām slejām un prasībām standartu galvenajā normatīvajā daļā un juridiskās nenoteiktības dēļ, kas izriet no minēto sleju zemsvītras piezīmē iekļautās atbilstības prezumpcijas juridisko seku interpretācijas.
                  
               
                     (9)
                  
                  
                     Tāpēc atsauci uz saskaņoto standartu EN 60456:2016, kas grozīts ar EN 60456:2016/A11:2020, un saskaņoto standartu EN IEC 62512:2020, kas grozīts ar EN IEC 62512:2020/A11:2020 Eiropas Savienības Oficiālajā Vēstnesī ir lietderīgi publicēt ar ierobežojumu.
                  
               
                     (10)
                  
                  
                     Saskaņotais standarts EN 60456:2016, kas grozīts ar EN 60456:2016/A11:2020, aizstāj saskaņoto standartu EN 60456:2016 un EN 60704-2-4:2012, kas publicēti ar Komisijas paziņojumu 2016/C 416/01 (7). Saskaņotais standarts EN IEC 62512:2020, kas grozīts ar EN IEC 62512:2020/A11:2020, aizstāj saskaņoto standartu EN 50229:2015, kas labots ar EN 50229:2015/AC:2016, publicēts ar Komisijas paziņojumu 2016/C 416/02 (8). Tāpēc ir lietderīgi minētos paziņojumus atcelt.
                  
               
                     (11)
                  
                  
                     No dienas, kad atsauce uz šādu standartu ir publicēta Eiropas Savienības Oficiālajā Vēstnesī, šāda standarta ievērošana ļauj izdarīt pieņēmumu par atbilstību attiecīgajām Savienības saskaņošanas tiesību aktu prasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī ar ierobežojumu tiek publicētas atsauces uz sadzīves veļas mazgāšanas mašīnu un sadzīves veļas mazgāšanas un žāvēšanas mašīnu saskaņotajiem standartiem, kas izstrādāti Deleģētās regulas (ES) 2019/2014 īstenošanas vajadzībām un uzskaitīti šā lēmuma I pielikumā.
            Ar šo Eiropas Savienības Oficiālajā Vēstnesī ar ierobežojumu tiek publicētas atsauces uz sadzīves veļas mazgāšanas mašīnu un sadzīves veļas mazgāšanas un žāvēšanas mašīnu saskaņotajiem standartiem, kas izstrādāti Regulas (ES) 2019/2023 īstenošanas vajadzībām un uzskaitīti šā lēmuma II pielikumā.
         
         
            2. pants
            Paziņojumu 2016/C 416/01 un 2016/C 416/02 atceļ.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 3. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2009/125/EK (2009. gada 21. oktobris), ar ko izveido sistēmu, lai noteiktu ekodizaina prasības ar enerģiju saistītiem ražojumiem (OV L 285, 31.10.2009., 10. lpp.).
         
            (3)  Komisijas Regula (ES) 2019/2023 (2019. gada 1. oktobris), ar ko saskaņā ar Eiropas Parlamenta un Padomes Direktīvu 2009/125/EK nosaka ekodizaina prasības sadzīves veļas mazgāšanas mašīnām un sadzīves veļas mazgāšanas un žāvēšanas mašīnām, ar ko groza Komisijas Regulu (EK) Nr. 1275/2008 un ar ko atceļ Komisijas Regulu (ES) Nr. 1015/2010 (OV L 315, 5.12.2019., 285. lpp.).
         
            (4)  Eiropas Parlamenta un Padomes Regula (ES) 2017/1369 (2017. gada 4. jūlijs), ar ko izveido energomarķējuma satvaru un atceļ Direktīvu 2010/30/ES (OV L 198, 28.7.2017., 1. lpp.).
         
            (5)  Komisijas Deleģētā regula (ES) 2019/2014 (2019. gada 11. marts), ar ko Eiropas Parlamenta un Padomes Regulu (ES) 2017/1369 papildina attiecībā uz sadzīves veļas mazgāšanas un sadzīves veļas mazgāšanas un žāvēšanas mašīnu energomarķējumu un atceļ Komisijas Deleģēto regulu (ES) Nr. 1061/2010 un Komisijas Direktīvu 96/60/EK (OV L 315, 5.12.2019., 29. lpp.).
         
            (6)  Komisijas Īstenošanas lēmums C(2020) 4329 (2020. gada 1. jūlijs) par standartizācijas pieprasījumu Eiropas Standartizācijas komitejai, Eiropas Elektrotehnikas standartizācijas komitejai un Eiropas Telesakaru standartu institūtam attiecībā uz ekodizaina un energomarķējuma prasībām sadzīves trauku mazgāšanas mašīnām, sadzīves veļas mazgāšanas mašīnām un sadzīves veļas mazgāšanas un žāvēšanas mašīnām Komisijas Regulas (ES) 2019/2022 un (ES) 2019/2023 un Komisijas Deleģētās regulas (ES) 2019/2017 un (ES) 2019/2014 īstenošanas vajadzībām.
         
            (7)  Komisijas paziņojums saistībā ar Komisijas Regulas (ES) Nr. 1015/2010 īstenošanu, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām sadzīves veļas mazgāšanas mašīnām, un Komisijas Deleģētās regulas (ES) Nr. 1061/2010 īstenošanu, ar ko papildina Eiropas Parlamenta un Padomes Direktīvu 2010/30/ES attiecībā uz sadzīves veļas mazgāšanas mašīnu energomarķējumu (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 416, 11.11.2016., 1. lpp.).
         
            (8)  Eiropas Komisijas paziņojums Komisijas Direktīvas 96/60/EK realizēšanas ietvaros, ar kuru Padomes Direktīvu 92/75/EEK īsteno attiecībā uz enerģijas etiķetēm mājsaimniecības kombinētajām veļas mazgājamām un žāvējamām mašīnām (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 416, 11.11.2016., 3. lpp.).
      
      
         
            I PIELIKUMS
            Saskaņotie standarti, kas izstrādāti Deleģētās regulas (ES) 2019/2014 īstenošanas vajadzībām
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 60456:2016
                        Mājsaimniecības veļas mašīnas. Veiktspējas mērīšanas metodes
                        EN 60456:2016/A11:2020
                        Ierobežojums: šī publikācija neattiecas uz šādām standarta daļām:
                        
                                    a)
                                 
                                 
                                    ZA 4.9. un ZA.4.10. punktu;
                                 
                              
                                    b)
                                 
                                 
                                    ZZA.1. tabulas sleju “Piezīmes*”.
                                 
                              
                  
                        2.
                     
                     
                        EN IEC 62512:2020
                        Mājsaimniecības elektriskās veļas mazgājamās mašīnas ar žāvētāju. Veiktspējas mērīšanas metodes
                        EN IEC 62512:2020/A11:2020
                        Ierobežojums: šī publikācija neattiecas uz šādām standarta daļām:
                        
                                    a)
                                 
                                 
                                    ZA 4.9. un ZA.4.10. punktu;
                                 
                              
                                    b)
                                 
                                 
                                    ZZA.1. tabulas sleju “Piezīmes*”.
                                 
                              
                  
      
      
         
            II PIELIKUMS
            Saskaņotie standarti, kas izstrādāti Regulas (ES) 2019/2023 īstenošanas vajadzībām
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 60456:2016
                        Mājsaimniecības veļas mašīnas. Veiktspējas mērīšanas metodes
                        EN 60456:2016/A11:2020
                        Ierobežojums: šī publikācija neattiecas uz šādām standarta daļām:
                        
                                    a)
                                 
                                 
                                    ZA.4.9. un ZA.4.10. punktu;
                                 
                              
                                    b)
                                 
                                 
                                    ZZB.1. tabulas sleju “Piezīmes*”.
                                 
                              
                  
                        2.
                     
                     
                        EN IEC 62512:2020
                        Mājsaimniecības elektriskās veļas mazgājamās mašīnas ar žāvētāju. Veiktspējas mērīšanas metodes
                        EN IEC 62512:2020/A11:2020
                        Ierobežojums: šī publikācija neattiecas uz šādām standarta daļām:
                        
                                    a)
                                 
                                 
                                    ZA.4.9. un ZA.4.10. punktu;
                                 
                              
                                    b)
                                 
                                 
                                    ZZB.1. tabulas sleju “Piezīmes*”.